OzLabs/hebrew-wiki-articles huggingface dataset:
יחסי מונגוליה–ספרד

יחסי מונגוליה–ספרד הם היחסים הדיפלומטיים הרשמיים שבין מדינת מונגוליה לבין ממלכת ספרד.

== סקירה כללית ==
היחסים הדיפלומטיים המלאים שבין מדינת מונגוליה לבין ממלכת ספרד כוננו ב-4 ביולי 1977. באפריל וביולי 2014 נערכו ביקורים רמי דרג, ממונגוליה לספרד ומספרד למונגוליה בהתאמה, שעזרו בהגברת שיתוף הפעולה בין שתי המדינות ובהרחבתו לתחומים נוספים וחדשים.

היחסים הכלכליים בין מונגוליה לספרד הם קטנים בסדר גודלם, זאת עקב המרחב הרב שבין שתי המדינות ואי האטרקטיביות של מונגוליה (מדינה המסתמכת ברובה על חקלאות ורעיית צאן) להשקעות, על אף הפוטנציאל הרב שיש במרבצי הנפט שבה. עם זאת, הכלכלה המונגולית מתפתחת וכך גם היחסים הכלכליים בין ספרד למונגוליה.

בין שתי המדינות נחתם ב-23 באוגוסט 1995 הסכם דו-צדדי רשמי בנושא שיתופי פעולה תרבותיים, חינוכיים ומדעיים.

== נציגויות דיפלומטיות ==
* מונגוליה אינה מיוצגת בספרד בדרג השגרירות. מונגוליה מיוצגת בספרד בדרג הקונסולרי באמצעות קונסוליה רשמית שהיא מחזיקה בברצלונה. מונגוליה האמינה את שגרירותה שבפריז, בירת צרפת הסמוכה, על ספרד.
* ספרד אינה מיוצגת במונגוליה בדרג השגרירות. ספרד מיוצגת במונגוליה בדרג הקונסולרי באמצעות קונסוליה רשמית שהיא מחזיקה באולן בטור, בירת המדינה. ספרד האמינה את שגרירותה שבבייג'ינג, בירת הרפובליקה העממית של סין הסמוכה, על מונגוליה.

== קישורים חיצוניים ==
* [http://www.exteriores.gob.es/Documents/FichasPais/Mongolia_FICHA%20PAIS.pdf Ficha de Mongolia], אתר משרד החוץ של ספרד

== הערות שוליים ==
יחסי גרנדה–ספרד

יחסי גרנדה–ספרד הם היחסים הדיפלומטיים הרשמיים שבין גרנדה לבין ממלכת ספרד.

== סקירה כללית ==
ב-15 באוגוסט 1498 הגיע כריסטופר קולומבוס לגרנדה ונתן לו את השם Concepción. הספרדים לא הביעו עניין רב באי ולא ניסו ליישב אותו, הוא נשאר בידי הילידים לכ-150 שנים.

שר העבודה של גרנדה ביקר בספרד על מנת להשתתף בוועידה מיוחדת משותפת ל ולמדינות האיים הקריביים. בין שתי המדינות נחתמו מספר אמנות והסכמים בעיקר בנושאי הפיתוח בר קיימא - אנרגיה מתחדשת, מים נקיים לשתייה וכו'. בין המדינות נחתם הסכם פטור הדדי מאשרה לבעלי דרכונים דיפלומטיים.

== נציגויות דיפלומטיות ==
* גרנדה אינה מיוצגת בספרד, הן בדרג השגרירות והן בדרג הקונסולרי.
* ספרד אינה מיוצגת בגרנדה בדרג השגרירות. ספרד מיוצגת בגרנדה בדרג הקונסולרי באמצעות קונסוליה רשמית שהיא מחזיקה בסנט ג'ורג'ס, בירת המדינה. ספרד האמינה את שגרירותה שבפורט אוף ספיין, בירת טרינידד וטובגו, על גרנדה.

== קישורים חיצוניים ==
* [http://www.exteriores.gob.es/Documents/FichasPais/GRANADA_FICHA%20PAIS.pdf Ficha de Granada], אתר משרד החוץ של ספרד

== הערות שוליים ==
יחסי גינאה–ספרד

שגרירות גינאה במדריד
יחסי גינאה–ספרד הם היחסים הדיפלומטיים הרשמיים שבין רפובליקת גינאה לבין ממלכת ספרד.

== סקירה כללית ==
היחסים הדיפלומטיים שבין רפובליקת גינאה לבין ממלכת ספרד כוננו ב-10 בפברואר 1965. שיתוף הפעולה בין שתי המדינות הוא רחב וספרד תורמת מיליוני אירו למען התפתחותה ההדרגתית של גינאה. הסיוע של ספרד לגינאה בהתפתחותה החל באוקטובר 2006 כאשר אושרו 5 מיליון אירו של סיוע לגינאה בשלב הראשוני.

מלבד זאת, משתפות ספרד וגינאה פעולה בארגונים מולטילטרליים שונים כגון האומות המאוחדות והבנק העולמי למען אינטרסים משותפים לשתיהן.

== נציגויות דיפלומטיות ==
* גינאה מיוצגת בספרד בדרג השגרירות באמצעות שגרירות שהיא מחזיקה במדריד, בירת המדינה. גינאה מיוצגת בספרד גם בדרג הקונסולרי באמצעות שתי קונסוליות שהיא מחזיקה בברצלונה, ובלאס פאלמאס דה גראן קנריה.
* ספרד מיוצגת בגינאה בדרג השגרירות באמצעות שגרירות שהיא מחזיקה בקונאקרי, בירת המדינה.

== קישורים חיצוניים ==

* [http://www.exteriores.gob.es/Documents/FichasPais/GUINEA_FICHA%20PAIS.pdf Ficha de Guinea], אתר משרד החוץ של ספרד

== הערות שוליים ==
יוספוב

דגל רובע יוספוב
יוספוב (בגרמנית: Josefstadt) הוא הרובע היהודי בפראג, בירת צ'כיה.
== היסטוריה ==
יהודים החלו להתיישב בפראג מהמאה ה-10 ומהמאה ה-13 נקבע מושבם בגטו. בין בני הקהילה שחיה בפראג התבלטו מהר"ל מפראג ומרדכי מייזל. במאה ה-16 היהודים גורשו פעמיים מפראג. תחילה פרסם פרדיננד הראשון, מלך בוהמיה צו לגירוש היהודים ב-1541; היהודים נאלצו לעזוב ב-1543, וכעבור שנתיים הורשו לשוב. ב-1557 שוב ציווה המלך על גירוש היהודים; הם עזבו את העיר ב-1559, ושבו אליה לאחר מותו ב-1564.

במהלך מלחמת שלושים השנים נכבשה פראג על ידי צבאות שונים. כשהצבא השוודי ניסה לכבוש את פראג, התגוננו התושבים וגם היהודים לקחו חלק במגננה, שהצליחה למנוע מהשוודים את כיבוש פראג. מאוחר יותר, כאות תודה לפועלם של המגינים, החליט פרדיננד השלישי, קיסר האימפריה הרומית הקדושה להעניק להם זכות לשאת דגל לכל שכונה, וכך, לראשונה בהיסטוריה הוצג דגל הנושא את הסמל מגן דוד כסמל ליהדות.

בתקופת מריה תרזה, ב-1745, שוב גורשו היהודים מפראג וב-1748 הורשו חלק מהם לשוב תמורת סכומי מיסים גדולים. בתקופתו של יוזף השני, קיסר האימפריה הרומית הקדושה שונה לטובה היחס אל היהודים וב-1852 בוטל הגטו של פראג. יהודי פראג היו אסירי תודה, לכן קראו לרובע היהודי בשם "יוספוב", לכבוד הקיסר המיטיב.

== קישורים חיצוניים ==

* על רובע יוספוב והאתרים היהודים באתר [https://pragueil.co.il/jewish/ פראג איי אל]
* [https://www.scrapbookpages.com/CzechRepublic/Prague/Josefov/JosefovHistory.html History of Josefov, the old Jewish Quarter in Prague] 

==הערות שוליים==

קטגוריה:יהדות פראג
יחסי בולגריה–קוסובו

יחסי בולגריה–קוסובו מתייחסים ליחסים הבילטראליים של הרפובליקה הבולגרית והרפובליקה של קוסובו.

== היחסים בין המדינות ==
קוסובו הכריזה על עצמאותה מסרביה ב-17 בפברואר 2008, ואחרי הצבעה דרמטית בפרלמנט הבולגרי, בולגריה הכירה בכך ב-20 במרץ 2008 למרות התנגדויות מרוסיה. לבולגריה יש שגרירות בפרישטינה והרפובליקה של קוסובו פתחה את שגרירותה בסופיה החל מינואר 2010.

לאורך ימי הביניים, קוסובו הייתה חלק מהאימפריה הבולגרית העצומה.

== שיתוף פעולה צבאי ==
לבולגריה יש כיום 48 חיילים המשרתים בקוסובו כשומרי שלום בצבא נאט"ו, כחלק מכוח קוסובו.

== בית-הדין ==
בולגריה תמכה בקוסובו בבית הדין הבינלאומי לצדק בדיון בשאלת חוקיות עצמאות קוסובו.

==קישורים חיצוניים==

== הערות שוליים ==
שביל הבריחה

שביל הבריחה הוא הסינגל השלישי מתוך אלבום הבכורה של הזמרת-יוצרת הישראלית ריטה. השיר נכתב על ידי מיכל ברנט, הולחן ועובד על ידי רמי קלינשטיין ויצא לאור במרץ 1986.

ריטה השתתפה בתחרות הקדם-אירוויזיון 1986 עם השיר. בהופעתה היא לבשה ז'קט צהוב שנשמט וחשף את כתפה, וזה עורר התעניינות רבה והפך אותה לדמות מדוברת מאוד. השיר הגיע למקום הרביעי בתחרות, ואף על פי שלא הגיע למקום הראשון, היה לאחד הלהיטים הגדולים בישראל באותה שנה.

==רשימת השמעה==

==מיקומי שיא==

==האלבום הבין-לאומי הראשון==

בשנת 1987 ריטה הקליטה גרסה אנגלית לשיר בשם "Last of the Great Pretenders" ויצא כסינגל לאלבום הבין-לאומי הראשון בלועזית "Breaking Those Walls".

===רשימת השמעה===

==המופע המשותף==

באוגוסט 2001 ריטה ורמי קלינשטיין ביצעו גרסה מחודשת לשיר במופע המשותף שלהם, את קטע הראפ של קלינשטיין כתב סאבלימינל.

===רשימת השמעה===

===מיקומי שיא===

==קישורים חיצוניים==

* 
* 
* 

==הערות שוליים==

קטגוריה:שירי 1986
קטגוריה:סינגלים מ-1986
קטגוריה:סינגלים מ-1987
קטגוריה:סינגלים מ-2001
קטגוריה:שירי ריטה
קטגוריה:שירי קדם-האירוויזיון 1986
קטגוריה:שירים בעברית
קטגוריה:שירים שנכתבו על ידי סאבלימינל
קטגוריה:שירים שהולחנו על ידי רמי קלינשטיין
קטגוריה:שירים שהופקו על ידי רמי קלינשטיין
קטגוריה:סינגלים שהגיעו למקום הראשון בישראל
קטגוריה:סינגלים בהוצאת הליקון
בעת הזאת

בעת הזאת: מסמכים ומחקרים על הכנסייה הקתולית והיהודים לנוכח השואה ובעקבותיה הוא ספר בעריכת דינה פורת, כרמה בן יוחנן ורות בראודה העוסק בהשפעת השואה על יחסי הכנסייה הקתולים והיהודים.

הספר יצא לאור בעברית בשנת 2015, בהוצאת אוניברסיטת תל אביב.

==הספר==
הספר מורכב משני חלקים העוסקים בשינוי היחס של הכנסייה הקתולית ליהודים בעקבות השואה; החלק הראשון מבוסס על מסמכים רשמיים של הכנסייה הקתולים מסיום מלחמת העולם השנייה ועד היום, מהם עולה השינוי ביחס ליהודים וליהדות. החלק השני מורכב מאוסף מאמרים על יחסי מדינת ישראל והיהודים מול הוותיקן והכנסייה הקתולית, מהשואה ועד ימינו.

מורדי מילר כתב בביקורת על הספר:.

הספר יצא לאור לרגל 50 שנה להצהרת נוסטרה אטאטה הנחשבת כמי ששינתה את יחס הכנסייה ליהודים, ושם הספר הוא אחד התרגומים המקובלים לשם ההצהרה.

==קישורים חיצוניים==
* [http://www.taupress.co.il/product/בעת-הזאת/ הספר] באתר הוצאת אוניברסיטת תל אביב.

על הספר:
* 
* איתמר לוין, [https://www.news1.co.il/Archive/0024-D-111409-00.html "פיוס ה-12 אחרי השואה"] באתר NEWS1, פורסם בתאריך 5 במאי 2016.
* 

==הערות שוליים==

קטגוריה:ספרי עיון
נייטקור

נייטקור (באנגלית: Nightcore, פירוש: we are the core of the night, so you'll dance all night long) היא עריכת רמיקס המגביהה את גובה הצליל של קובץ מולטימדיה ומאיצה אותו.

==היסטוריה==
הפעם הראשונה שבה נעשה שימוש במונח היא בשנת 2002 לעבודה לבית הספר על ידי צמד התקליטנים הנורווגיים תומאס ס. נילסן וסטפן אוג'אלה סודרהולם, הידועים בשמות הבמה DJ TNT ו-DJ SOS בהתאמה. השניים, בהשראת השירים "נסאג'ה" ו"השיר הלוגי", שירי ההרכב המוזיקלי הגרמני סקוטר בהם היה שימוש בטכנולוגיות לשינוי הקול, הוציאו גרסאות ערוכות של שירי טראנס ויורודאנס שבהן הקול היה גבוה יותר מבמקור. הצמד הוציא חמישה אלבומים וזכה להצלחה, והעבודות שלהם החלו להופיע במרוצת השנים ב-LimeWire ויוטיוב.

בעשור השני של המאה ה-21 החלו להיווצר גם עריכות של שירים שאינם שירי טראנס או יורודאנס. הראשון מסוג זה היה שיר של הלהקה אוונסנס, שגרסה ערוכה שלו התפרסמה בשנת 2011, כשעם הזמן סגנון זה זוכה לפופולריות הולכת וגוברת ושירים נוספים נערכים בדרך זו, דוגמת שירים מז'אנר הפופ וההיפ הופ. שירים נוספים מסוג זה פורסמו בהמשך גם באתר Soundcloud, וגם שירים מז'אנר הקיי-פופ ואלקטרו האוס נערכו.
במחצית העשור כבר היו כמה וכמה יוצרים בולטים בתחום. עם זאת, הסגנון זכה לעיתים לביקורת. לדוגמה, התקליטן דייוויד טרנר מMTV טען שגרסת הנייטקור לשיר "" של לוקאס גרהאם היא "השיר הרגיל" ושמדובר בגנבה ספרותית.

==קישורים חיצוניים==

*[https://web.archive.org/web/20131224114445/http://nightcore.net/ האתר המקורי של הצמד הנורווגי נייטקור]. זהו שחזור של האתר באמצעות Wayback Machine מתאריך ה-24 בדצמבר 2013.

==הערות שוליים==

קטגוריה:מוזיקה
קטגוריה:2002 במוזיקה
קטגוריה:תרבות אינטרנט
Power to All Our Friends

Power to All Our Friends (בעברית: כוח לכל חברינו) הוא שיר של קליף ריצ'רד, שייצג את בריטניה בתחרות האירוויזיון בשנת 1973. השיר הגיע למקום השלישי בתחרות.

השיר נבחר בהצבעה בגלויות דואר של צופי ה-BBC מתוך שישה שירים שהושמעו בתוכנית "A Song For Europe" בהנחייתה של סילה בלק.

ב-1973 יצא השיר כסינגל בממלכה המאוחדת והגיע למקום הרביעי במצעד הסינגלים הבריטי. הבי-סייד של התקליט היה "Come Back Billie Jo" שהגיע למקום השני בבחירת השיר המייצג את בריטניה לאירוויזיון.

ב-1968 ייצג קליף ריצ'רד את הממלכה המאוחדת באירוויזיון עם השיר "Congratulations" שהגיע למקום השני בתחרות.

== מיקומי שיא ==

== גרסאות כיסוי ==
* סברין – "Il faut chanter la vie" (צרפתית)
* פטר הולם – "Il faut chanter la vie" (צרפתית)
* פטר הולם – "Vänner som du och ja" (שוודית)
* קליף ריצ'רד – "Gut, dass es Freunde gibt" (גרמנית)
* פרנק שובל – "Gut, dass es Freunde gibt" (גרמנית)
* לוס סירקס – "Todo el poder a los amigos" (ספרדית)
* ריקי אה פוברי – (איטלקית)
* פסקליס ארווניטידיס – "Φίλοι και αδελφοί" (יוונית)

== קישורים חיצוניים ==

קטגוריה:שירי 1973
קטגוריה:שירי הממלכה המאוחדת באירוויזיון
קטגוריה:שירי אירוויזיון 1973
קטגוריה:שירי קליף ריצ'רד
קטגוריה:סינגלים שהגיעו למקום הראשון בנורווגיה
קטגוריה:סינגלים שהגיעו למקום הראשון בשוודיה
קטגוריה:סינגלים שהגיעו למקום הראשון במצעד 40 הסינגלים ההולנדיים
קטגוריה:סינגלים בהוצאת EMI רקורדס
למבורגיני ג'רמה

למבורגיני ג'רמה (באיטלקית: Lamborghini Jarama) היא מכונית ספורט בסגנון גראן טוריסמו מתוצרת יצרנית מכוניות הספורט האיטלקית למבורגיני אשר יוצרה בין השנים 1970 – 1976 בעיירה "Sant'Agata Bolognese" במטרופולין "Metropolitan City of Bologna" במחוז אמיליה-רומאניה באיטליה.

==דגמים==
* "Jarama" (קרוי גם כדגם "GT") - יוצרו 176 יחידות.
* "Jarama S" (קרוי גם כדגם "GTS") - יוצרו 152 יחידות (יוצר משנת 1973).

==="למבורגיני ג'רמה"===

* 2 דלתות.
* מספר נוסעים: 2+2.
* שלדת רכב: פלדה מונוקוקית.
* מנוע קדמי, מונובלוק וראש סגסוגת קל, גל ארכובה על 7 תומכות.
* מנוע בנזין.
* סוג הנעה: הנעה אחורית.
* 6 מאיידים במבנה גוף כפול מתוצרת "וובר" דגם "Weber 40 DCOE 20-21".
* מתלים: מלפנים: גלגלים עצמאיים, זרועות טרפז רוחביות, קפיצים סליליים, בולמי זעזועים הידראוליים טלסקופיים, מייצב / מוטות. אחוריים: גלגלים עצמאיים, זרועות משולשות, קפיצים סליליים, בולמי זעזועים טלסקופיים, מוט מייצב.
* בלמים: דיסק יחיד יבש עם שליטה הידראולית.
* קבולת מכל דלק - 100 ליטר
* צמיגים: 215/70 VR 15X.
* מערכת חשמל: 12 ואט.
* קוטר סיבוב מינימלי - 11.5 מטר.
* תאוצה בין 0–100 קמ"ש היא 6.6 שניות.
* זמן נסיעה בין 0–1,000 מטר הוא 25 שניות.

== תמונות ==
<gallery mode="packed" heights="120">
קובץ:Lambo Jarama.jpg | "למבורגיני ג'רמה"
קובץ:RM Sotheby’s 2017 - Lamborghini Jarama 400 GT - 1970 - 001.jpg | "למבורגיני ג'רמה" דגם "400 GT", שנת 1970
קובץ:Paris - RM Sotheby’s 2018 - Lamborghini Jarama 400 GT - 1971 - 003.jpg | "למבורגיני ג'רמה" דגם "400 GT", שנת 1971
קובץ:Lamborghini Jarama 400 GT Front.jpg | "למבורגיני ג'רמה" דגם "400 GT", שנת 1971
קובץ:Lamborghini Jarama 400 GT Rear.jpg | "למבורגיני ג'רמה" דגם "400 GT", שנת 1971
קובץ: Wikilamjar1.jpg | "למבורגיני ג'רמה", שנת 1972
קובץ:1975 Lamborghini Jarama S (8530772069).jpg | "למבורגיני ג'רמה" דגם "S", שנת 1975
קובץ:Wikilamjarint.jpg | "למבורגיני ג'רמה", שנת 1972 - מבט לתא הנהג ולוח מחוונים
קובץ:Lamborghini Jarama at AutoItalia Brooklands May 2012 2.jpg | "למבורגיני ג'רמה"
קובץ:Lamborghini Jarama - Flick - Concorso Italiano 2005.jpg | "למבורגיני ג'רמה"
</gallery>

==קישורים חיצוניים==

* 
* 

==הערות שוליים==

קטגוריה:מכוניות ספורט
קטגוריה:מכוניות גראן טוריסמו
ג'רמה
קטגוריה:דגמי מכוניות שהושקו ב-1970
קטגוריה:כלי רכב איטלקיים
קווין בוניפאצי

קווין בוניפאצי (באיטלקית: Kevin Bonifazi; נולד ב-19 במאי 1996) הוא כדורגלן איטלקי המשחק בעמדת הבלם בבולוניה.

==קריירת מועדונים==

את קריירת הכדורגל שלו החל בשנת 2009 במחלקת הנוער של טור טרה טסטה. בגיל 15 הוא עבר לסיינה, אך עקב פשיטת רגל של המועדון הוא הוחתם בשנת 2014 בטורינו. ביחד עימה הוא זכה באליפות הנוער בעונת 15–2014.

בעונה לאחר מכן, הוא הושאל לבנוונטו מהסרייה ב', שבמדיה ערך את הופעת הבכורה בקריירת הבוגרים שלו ב-20 באוקטובר 2015 במשחק נגד פוג'ה. בינואר 2016, הוא הושאל לקזרטנה. ב-14 בפברואר, הוא הבקיע את שערו הראשון בקריירה במשחק הבית נגד יובה סטאביה, שנגמר בתוצאת תיקו.

ב-19 ביולי 2016, טורינו הודיעה שהיא משאילה אותו לספאל מהסרייה ב'. את הופעת הבכורה שלו בספאל ערך ב-22 באקוטובר בניצחון הבית 1–3 על קארפי. הוא הבקיע את שער הבכורה שלו בקבוצה בניצחון החוץ 1–2 על סיטאדלה. ב-17 במרץ 2017, טורינו הודיעה על הארכת החוזה של בוניפאצי במועדון עד שנת 2022.

לבסוף, לאחר מספר השאלות לאורך השנים, בוניפאצי שב לטורינו וערך את הופעת הבכורה שלו בקבוצה הבוגרת במשחק נגד קארפי במסגרת הגביע האיטלקי. את הופעת הבכורה שלו בליגה הבכירה ערך ב-31 במרץ 2018, כשנכנס כמחליף של ניקולאס נקולו בניצחון החוץ 0–4 על קליארי.

ב-16 באוגוסט 2018, הוא חזר לספאל בהשאלה עם אופציית רכישה, ובנוסף לטורינו תהיה את האופציה בעתיד לרכוש אותו בחזרה. ב-20 באוקטובר, הוא כבש את שערו הראשון בסרייה א' בניצחון החוץ 0–2 על רומא; משחק זה היה גם משחקו הראשון בבכורה המחודשת של בוניפאצי במדי ספאל.

ב-25 בספטמבר 2020 הצטרף לאודינזה בהשאלה עם אופציה לרכישה.

ב-2 ביולי 2021 חתם בוניפאצי בבולוניה.

==תארים==
===קבוצתיים===
;ספאל
* סרייה ב' (1): 2016/17

==קישורים חיצוניים==

==הערות שוליים==

קטגוריה:בלמי כדורגל איטלקים
קטגוריה:כדורגלנים איטלקים
קטגוריה:כדורגלני טורינו
קטגוריה:כדורגלני בנוונטו
קטגוריה:כדורגלני ספאל
קטגוריה:כדורגלני אודינזה
קטגוריה:כדורגלני בולוניה
קטגוריה:כדורגלני פרוזינונה
קטגוריה:איטלקים שנולדו ב-1996
פתן חום דוגיטי

פתן חום דוגיטי (שם מדעי: Pseudonaja affinis) הוא מין של נחש ארסי מהסוג פתן חום שבמשפחת הפתניים, המצוי בטבע רק בדרום אוסטרליה המערבית.

== מאפיינים ==
פתן זה מגיע לאורך ממוצע של 1.5 מטר אך יכול להגיע לאורך 2 מטר והוא מסוגל לפתל את חלקו הקדמי קדימה, בדומה לקוברה. הוא בעל קשקשים חומים, אפורים או בצבע ירוק-זית. המראה מבריק מעט ביחס לקרוביו לסוג.

הנחש חי בדרום-מזרח אוסטרליה בקרבת דיונות חוף, בקצוות יערות, בין שיחים ובאדמות חקלאיות. הוא מצוי בקרבה רבה למגורי האדם ונמצא לעיתים במגרשי גולף, שדות ואזורי תעשייה. הוא נמשך אליהם עקב הימצאות של עכברים מצוים באזורים אלה. נחשים מסוימים גם מתגוררים מתחת לבנות בניין למחסה, זאת לאחר שמקום מגורם הטבעי מצטמצם.

הנחש פעיל במשך הבקרים ולעיתים גם בצהריים. הנחש ביישני ויימנע מעימותים, אלא אם יידחק לצד, אך עדיין יכול להרוג בקלות. ההכשה מזריקה ארס רב יחסית הנחשב לאחד מהקטלניים שבבני הסוג. ואולם אם ניתן נוגדן לקורבן בזמן הוא יכול להינצל. המוות האחרון שיוחס למין זה קרה לאשה ב-2015 שהוכשה בעקבה בעיר פרימנטל ולא קיבלה עזרה בזמן.

===תת-מינים===
לנחש זה ישנם 3 תת-מינים:
* Pseudonaja affinis affinis
* Pseudonaja affinis exilis
* Pseudonaja affinis tanneri
==קישורים חיצוניים==

==הערות שוליים==

קטגוריה:ערכים שבהם תבנית בריטניקה אינה מתאימה
קטגוריה:פתניים
קטגוריה:אוסטרליה: זוחלים
ורלאם ליפרטליאני

ורלאם ליפרטליאני (בגיאורגית: ვარლამ ლიპარტელიანი; נולד ב-27 בפברואר 1989) הוא ג'ודוקא גאורגי, אשר מתחרה בקטגוריית המשקל עד 100 ק"ג, סגן האלוף האולימפי מריו 2016.

==קריירה==
ליפרטליאני התחרה שלוש פעמים במשחקים האולימפיים בשנים 2012, 2016 ו-2020. בלונדון 2012 הוא הודח בסיבוב השני לאחר ניצחון על דיודון דולסם הקמרוני והפסד למארק אנת'וני האוסטרלי. בריו דה ז'ניירו 2016 הוא זכה במדליית הכסף לאחר שניצח באיפון בחצי הגמר את גוואק דונג-האן הקוריאני והפסיד בגמר למשו בייקר היפני ובטוקיו 2020 הוא סיים במקום החמישי לאחר הפסד לניאז איליאסוב הרוסי בקרב על מדליית הארד.

ליפרטליאני מחזיק בשש מדליות מאליפויות העולם, שלוש מדליות כסף (2013, 2017 ו-2018) ושלוש מדליות ארד (2014, 2015 ו-2021). באליפויות אירופה הוא זכה בעשר מדליות; שלוש מדליות זהב (2012, 2014 ו-2016), שש מדליות כסף (2009, 2010, 2013, 2015, 2019 ו-2021) ומדליית ארד (2011).

במהלך הקריירה ליפרטליאני זכה במדליות רבות בתחרויות מהסבב העולמי וביניהן מדליות מטורנירי טוקיו ופריז היוקרתיים.

==חיים אישיים==
ליפרטליאני החל להתאמן בג'ודו בגיל 11. מודלי החיקוי שלו היו קוסיי אינווה היפני וזוראב זביידאורי הגיאורגי. ליפרטליאני נשוי ויש לו שלושה בנים.

קצת לפני אולימפיאדת לונדון 2012, במהלך מחנה אימונים בבורג'ומי שבגאורגיה, ליפרטליאני היה מעורב בתאונת דרכים יחד עם חברו לנבחרת, אבטנדיל צ'ריקישווילי כאשר רכבם התנגש ברכב אחר ופצע קשה את נוסעיו, שבסופו של דבר שרדו.

==זכיות בתחרויות מהסבב העולמי==
{| class="wikitable"
! שנה
! קטגוריה
! עיר
! מדינה
|-
| 2011
| גראנד פרי
| אבו דאבי
| איחוד האמירויות
|-
| 2012
| גראנד פרי
| דיסלדורף
| 
|-
| 2012
| גראנד סלאם
| ריו דה ז'ניירו
| 
|-
| 2013
| גראנד סלאם
| פריז
| 
|-
| 2013
| גראנד פרי
| דיסלדורף
| 
|-
| 2014
| גראנד פרי
| הוואנה
| 
|-
| 2015
| גראנד פרי
| דיסלדורף
| 
|-
| 2015
| גראנד סלאם
| פריז
| 
|-
| 2017
| מאסטרס
| סנט פטרבורג
| 
|-
| 2018
| גראנד סלאם
| דיסלדורף
| 
|-
| 2018
| מאסטרס
| גואנגג'ואו
| סין
|-
| 2019
| גראנד סלאם
| פריז
| 
|-
| 2021
| מאסטרס
| דוחה
| 
|}

==קישורים חיצוניים==

==הערות שוליים==

קטגוריה:ג'ודוקא גאורגים
קטגוריה:ג'ודוקא באולימפיאדת לונדון (2012)
קטגוריה:ג'ודוקא באולימפיאדת ריו דה ז'ניירו (2016)
קטגוריה:ג'ודוקא באולימפיאדת טוקיו (2020)
קטגוריה:גאורגים שנולדו ב-1989
הזמן שלנו

"הזמן שלנו" הוא סינגל שהוקלט על ידי הזמרת הישראלית עדן בן זקן והזמר והמוזיקאי איתי לוי. השיר יצא לאור ב-11 בספטמבר 2019, כסינגל מתוך הפסקול של PLAY פסטיגל ואלבומו של איתי לוי שתישרף האהבה, בהוצאת חברת התקליטים NMC יונייטד אנטרטיינמנט.

סינגל זה יצא כחלק מקידום מסע ההופעות של הפסטיגל 2019 בהשתתפותם של בן זקן ולוי.

== רקע וכתיבה ==
השיר נכתב והולחן על ידי אבי אוחיון, דולב רם ופן חזות והופק על ידי דולב רם ופן חזות. השיר הוא שיר ים-תיכוני קצבי, אשר משלב בתוכו גם את סגנון הפופ

בסמוך לצאתו כסינגל, עלה השיר לרשת הזרמת המדיה ספוטיפיי.

== וידאו קליפ ==
הווידאו קליפ המלא של השיר הועלה לערוץ של הפסטיגל ב-2 באוקטובר 2019.

== מיקומי שיא ==

==קישורים חיצוניים ==

* [https://www.nli.org.il/he/items/NNL_MUSIC_AL990053899360205171/NLI לדף השיר] באתר הספרייה הלאומית

== הערות שוליים ==

קטגוריה:שירי 2019
קטגוריה:סינגלים מ-2019
קטגוריה:שירי עדן בן זקן
קטגוריה:שירי איתי לוי
קטגוריה:דואטים
קטגוריה:שירים בעברית
קטגוריה:שירים שנכתבו על ידי אבי אוחיון
קטגוריה:שירים שנכתבו על ידי דולב רם
קטגוריה:שירים שנכתבו על ידי פן חזות
קטגוריה:שירים שהולחנו על ידי אבי אוחיון
קטגוריה:שירים שהולחנו על ידי דולב רם
קטגוריה:שירים שהולחנו על ידי פן חזות
קטגוריה:שירים שהופקו על ידי דולב רם
קטגוריה:שירים שהופקו על ידי פן חזות
קטגוריה:שירים על זמן
קטגוריה:סינגלים בהוצאת NMC יונייטד אנטרטיינמנט
יחסי בולגריה – בוסניה והרצגובינה

יחסי בולגריה–בוסניה והרצגובינה הם יחסי החוץ בין בולגריה לבוסניה והרצגובינה.

== היסטוריה ==
במהלך מלחמת העולם הראשונה לחמה ממלכת בולגריה לצד מעצמות המרכז, אשר בוסניה והרצגובינה הייתה חלק מהם, בשל היותה חלק מהאימפריה האוסטרו-הונגרית. במהלך מלחמת העולם השנייה חברה בולגריה למדינות הציר, וסייעה בכיבוש יוגוסלביה באפריל 1941. בשנת 1944 התרחשה הפיכה צבאית בבולגריה, ובעקבות כך היא חברה לברית המועצות, ואף סייעה לה בשחרור שטחי בוסניה מידי הגרמנים.

בשנת 1991 הכריזה בוסניה והרצגובינה על עצמאותה, וב-15 בינואר 1992 כוננו שתי המדינות יחסים דיפלומטיים ביניהן. כיום שתי המדינות הן חברות האיחוד האירופי, ונאט"ו.

היחסים בין המדינות טובים מאוד, ללא נושאים טעונים, פוליטיים או אחרים. המדינות חולקות את אותן יעדים של מדיניות חוץ, והחשוב ביותר בהן הוא חברות באיחוד האירופי ובנאט"ו, ושתיהן בעד ייצוב היחסים בדרום מזרח אירופה ומניעת טרור בינלאומי.

== נציגויות דיפלומטיות ==
בולגריה מחזיקה בבוסניה והרצגובינה שגרירות בסרייבו בלבד. בוסניה והרצגובינה מחזיקה בבולגריה שגרירות בסופיה בלבד.

==קישורים חיצוניים==

== הערות שוליים ==
מעבר ריכטהופן

מעבר ריכטהופן (באנגלית: Richthofen Pass) הוא מעבר הרים בין הר פריטצ'ה לבין קיר סלע המצוי צפונית לפסגת מקארול, בחוף המזרחי של ארץ גרהאם שבאנטארקטיקה. 

רוחבו של המעבר כ-1.5 קילומטרים.

אורכו של המעבר כ-24 קילומטרים, והוא משתרע לכיוון מערב- מזרח.

== היסטוריה ==
=== גילוי המעבר ===

המעבר התגלה וצולם לראשונה בשנת 1902, על ידי המשלחת השוודית לאנטארקטיקה, שחקרה את האזור בפיקודו של אוטו נורדנשלד. 

נורדנשלד חשב כי מדובר בעמק. 

המעבר התגלה שנית ומופה על ידי סקר שטחי חסות איי פוקלנד, בשנת 1955, אשר גילה כי מדובר במעבר הרים.

=== מקור השם ===

נורדנשלד, אשר חשב שמדובר בעמק, קרא למעבר "עמק ריכטהופן" (בגרמנית: Richthofen Tal; בצרפתית: Vallée Richthofen) על שמו של הברון פרדיננד פון ריכטהופן, גאוגרף וגאולוג גרמני.

== לקריאה נוספת ==

<div class="mw-content-ltr">• NATIONAL GEOSPATIAL-INTELLIGENCE AGENCY, Springfield, Virginia, [https://web.archive.org/web/20181225060846/https://msi.nga.mil/MSISiteContent/StaticFiles/NAV_PUBS/SD/Pub200/Pub200bk.pdf Antarctica], P 109</div>

== קישורים חיצוניים ==

* [https://geonames.usgs.gov/apex/f?p=gnispq:5:0::NO::P5_ANTAR_ID:12615 מעבר רכיטהופן] באתר הסקר הגאולוגי של ארצות הברית
* [https://data.aad.gov.au/aadc/gaz/scar/search_names_action.cfm?search_text=12121&feature_type_code=0&country_id=0&relic_options=include_relics&north=-45.0&south=-90.0&west=-180.0&east=180.0&search_near=&radius=0.5&gazetteers=SCAR מעבר רכיטהופן] באתר הגאזט האנטארקטי המשווה SCAR של ממשלת אוסטרליה
== הערות שוליים ==

ריכטהופן
ריכטהופן
קטגוריה:גרמניה באנטארקטיקה
מיכאיל גרומוב

מיכאיל לאונידוביץ' "מישה" גרומוב (בשם מלא ברוסית: Михаи́л Леони́дович Гро́мов; באנגלית: Mikhael Leonidovich "Misha" Gromov; נולד ב-23 בדצמבר 1943) הוא מתמטיקאי רוסי-צרפתי-יהודי. פרופסור למתמטיקה באוניברסיטת ניו יורק.

== קורות חייו ==
גרומוב נולד בעיירה בוקסיטוגורסק בברית המועצות. אביו היה לאוניד גרומוב, ואמו לאה רבינוביץ הייתה יהודייה; שניהם פתולוגים. אמו הייתה דודנית של השחמטאי הרב-אמן סובייטי-יהודי מיכאל בוטביניק. גרומוב סיים לימודי מתמטיקה באוניברסיטת סנקט פטרבורג בשנת 1965 ותוך זמן קצר סיים את ההסמכה לתואר שלישי. בשנת 1970 הוא הוזמן להשתתף בכנס מתמטי בפריז, אך שלטונות ברית המועצות לא איפשרו לו לנסוע לכנס.

במטרה להקל על קבלת אפשרות לעזוב את ברית המועצות גרומוב הפסיק לעסוק במחקר. בסופו של דבר, בשנת 1974 הוא קיבל אישור יציאה והחל ללמד בארצות הברית. בשנת 1981 הוא עזב לצרפת ובשנת 1982 התמנה לפרופסור במכון למחקרים מדעיים ליד פריז בו הוא עובד עד היום.

גרומוב ידוע בזכות מחקריו בתחום הגאומטריה ובפרט בגאומטריה סיסטולית. הוא היה שותף להשערת גרומוב-לוסון-רוזנברג.

על מחקריו בתחום גרומוב זכה במספר פרסים כולל פרס וולף בשנת 1993, פרס קיוטו בשנת 2002 ופרס אבל בשנת 2009.

הוא חבר באקדמיה הלאומית של ארצות הברית, אקדמיה האמריקאית לאמנויות ולמדעים, החברה המלכותית ואקדמיה צרפתית למדעים.

== קישורים חיצוניים ==

* 

* [https://www.ihes.fr/~gromov/], באתר מכון למחקרים (צרפת)
* 

קטגוריה:מתמטיקאים יהודים אמריקאים
קטגוריה:מתמטיקאים יהודים צרפתים
קטגוריה:סגל אוניברסיטת ניו יורק
קטגוריה:יהודים עמיתי האגודה האמריקאית למתמטיקה
קטגוריה:עמיתים יהודים בחברה המלכותית
קטגוריה:יהודים חברי האקדמיה האמריקאית לאמנויות ולמדעים
קטגוריה:יהודים חברי האקדמיה הצרפתית למדעים
קטגוריה:יהודים חברי האקדמיה הלאומית למדעים של ארצות הברית
קטגוריה:זוכי פרס וולף למתמטיקה
קטגוריה:זוכי פרס אבל
קטגוריה:זוכי פרס נמרס למתמטיקה
קטגוריה:אמריקאים שנולדו ב-1943
ידידיה שלמה ישראל

הרב ידידיה שלמה ישראל (1831 – ?) היה רבה של אלכסנדריה שבמצרים.

== ביוגרפיה ==
נולד לאסתר מזרחי ולרב אליהו ישראל, שהיה אב בית דין ורבה של אלכסנדריה שבמצרים, בן למשפחת הרבנים ישראל. בצעירותו התייתם מהוריו, ועשירי הקהילה לקחו אותו תחת חסותם.

הרב ישראל למד אצל בן דודו, הרב משה בן אברהם ישראל, ואצל הרב יהונתן גלאנטי.

בשנת 1812 (ה'תקע"ב) מונה לכהן כרבה הראשי של אלכסנדריה, עד לפטירתו במאי 1831 (ג' בסיוון ה'תקצ"א).

הרב ישראל לא השאיר אחריו ילדים. בני קהילתו הקימו לזכרו את בית מדרש "מדרש ידידיה ישראל" באלכסנדריה, ואת מקומו ברבנות החליף הרב שלמה חזן.

== חיבוריו ==
מפעלו הספרותי העיקרי היה הוצאת ששת חיבורי אביו לאור. בחיבורים אלו נמצאים גם חידושים, תשובות והגהות שכתב בעצמו.
*בן ישי – מדרשותיו, כתב יד

== לקריאה נוספת ==
* שמעון ואנונו, ארזי הלבנון – אנציקלופדיה לגאוני וחכמי יהדות ספרד והמזרח, ה'תשס"ו, חלק ב', עמ' 758–759.
* שמעון מרכוס, תולדות הרבנים למשפחת ישראל מרודוס, הוצאת ראובן מס, ירושלים ה'תרצ"ה, עמ' 56.

== הערות שוליים ==

קטגוריה:אלכסנדריה: רבנים
קטגוריה:מחברי ספרי דרוש
קטגוריה:משפחת ישראל
קטגוריה:אלכסנדריה: רבנים ראשיים
קטגוריה:נפטרים ב-1831
איי.אפ.אפ

אינטרנשיונל פליוורס אנד פראגרנסס בע"מ (באנגלית: International Flavors & Fragrances, Inc) ובראשי תיבות IFF הוא תאגיד רב-לאומי שהמטה שלו ממוקם בארצות הברית, ועוסק בייצור ושיווק חומרי-גלם לתעשיית הטעם והריח; ותערובות טעם וריח לתעשיות המזון והקוסמטיקה. התאגיד הוא אחד מ-3 החברות הגדולות בעולם בפיתוח ובייצור של טעמים וחומרי גלם לטעמים בתעשיית המזון והמשקאות. 

החברה היא חברה ציבורית שנסחרת בבורסה לניירות ערך בניו יורק, בבורסת Euronext שבפריז ובבורסה לניירות ערך בתל אביב (החל מ-10 באוקטובר 2018) בדרך של רישום כפול. ביום 21 באוקטובר 2020 הודיעה החברה על כוונתה למחוק את מניותיה מהרישום למסחר בבורסה לניירות ערך בתל אביב, החל מיום 20 בינואר 2021<ref></ref>.

==היסטוריה==
החברה הוקמה בשנת 1958 בעקבות המיזוג בין החברות "פולק ושוורץ" (P&S) ו"אן אמרינגן-הבלר". פולק ושוורץ הוקמה בשנת 1889 על ידי ליאופולד שוורץ, שהתעניין בתבלינים, טעמים ובשמים, וגיסו, ג'וזף פולק בעיירה ההולנדית הקטנה זוטפן. P&S צמח במהירות ל-36 אתרים ברחבי העולם. ארנולד לואי ואן אמרינגן נשכר על ידי פולק ושוורץ לפתיחת משרד ארצות הברית של P&S בשנת 1917. לאחר שפיטרו אותו מתפקידיו, פתח את חברת "ואן אמרינגן ושות" במנהטן. בשנת 1929, שינתה החברה את שמה ל"וואן אמרינגן-הייבלר". בשנת 1944, מנהל בכיר בחברה, קונסטנט קורנליוס (קוק) ברמר (Constant Cornelis (Cook) Brummer), סידר מקומות מסתור למשפחות פולק ושוורץ ול-200 יהודים נוספים. ברמר קיבל את אות חסיד אומות העולם מיד ושם, על כך שהוא סיכן את חייו כדי להציל אחרים מהנאצים.

בשנת 1958 הודיעו שתי החברות על מיזוג שלהן בשם "אינטרנשיונל פליוורס אנד פראגרנסס" או בראשי תיבות IFF. IFF נרשמה למסחר בבורסה לניירות ערך בניו יורק בשנת 1964.

במהלך שנות ה-2000 ביצעה החברה שורה של רכישות, שהבולטות שבהן היו, רכישת חברת Bush Boake Allen במהלך שנת 2000, רכישת חברת Ottens Flavors, חברה שנוסדה ב-1884 ונרכשה על ידי IFF בשנת 2015 ומוזגה שנה אחר כך עם David Michael Co שנוסדה ב-1896 אל תוך חטיבת טעם חדשה שהוקמה בשם Tastepoint.

===רכישת פרוטרום===
במאי 2018 רכשה את חברת פרוטרום הישראלית תמורת 6.4 מיליארד דולר, שהיו 10% מעל שווי השוק של החברה בעת חתימת העסקה, ולפי שווי פעילות של 7.1 מיליארד דולר, בהתחשב בחוב הפיננסי נטו של פרוטרום בסך 700 מיליון דולר. בשנת 2004, רכשה פרוטרום עצמה את פעילות חברת IFF בשווייץ, גרמניה וצרפת, בעסקה שסימנה את תחילתה של ההתרחבות הבינלאומית של פרוטרום באמצעות מיזוגים ורכישות. פרוטרום גם הוקמה, בחיפה בשנת 1933, על ידי יהודים הולנדים, יהודה ארטן, מהנדס כימי שרכש את השכלתו ואת ניסיונו התעשייתי בהולנד והבנקאי היהודי-הולנדי יעקובוס קאן. בתחילתו נקרא המפעל "תמציץ".

באוגוסט 2019, דיווחה IFF, כחלק מפרסום תוצאותיה הכספיות לרבעון השני של 2019, שבמהלך הטמעתה של חברת פרוטרום, היא נחשפה לאישומים ולפיהם שתי חברות בנות של פרוטרום שפעלו בעיקר ברוסיה ובאוקראינה שיחדו מנהלים של כמה מלקוחותיהן.

== קישורים חיצוניים ==

* 

* 
* 

== הערות שוליים ==

קטגוריה:חברות שנסחרו בבורסה לניירות ערך בתל אביב
קטגוריה:חברות הנסחרות בבורסה לניירות ערך בניו יורק
קטגוריה:חברות ניחוחות
אצטדיון רחובות

אצטדיון רחובות הוא אצטדיון כדורגל בהקמה במתחם פארק המדע ברחובות וישרת את קבוצות הפועל מרמורק ומכבי שעריים.

האצטדיון צפוי לכלול 6,000 מושבים, חדרי הלבשה, חדרי שופטים, חדרי עיתונאים וטרקלין אירוח למכובדים, וכן שטחי מסחר ומתחם חניה. האצטדיון ימוקם בצמוד לחורשת הצופים ובניין גב-ים שמתחם פארק המדע. 

האצטדיון מתוכנן כחלק מפארק נופש עירוני שישתרע על שטח 126 דונם, מתוכם כ-40 דונם יוקצו עבור שטחי האצטדיון ומגרש אימונים שיוקם בסמוך אליו.

התוכניות לבניית האצטדיון אושרו במאי 2019 וביולי 2019 החלו העבודות להכשרת השטח לבנייתו. ב-6 בדצמבר 2020 התקיים טקס הנחת אבן הפינה לבניית האצטדיון. פתיחת האצטדיון צפויה להיות ברבעון הראשון של 2025.

== היסטוריה ==
ב-2009 החליטה עיריית רחובות להקים אצטדיון עירוני חדש, שנועד להכיל 5,000 צופים, לצד הספורטק סמוך לשכונת רחובות ההולנדית. בהמשך שונה מיקומו המיועד לאזור מרכז הספורט בשכונת וייסגל ברחובות. 

ב-2012 החלו בעבודות הפיתוח ליישור הקרקע והכשרתה להקמת האצטדיון אך בשל התנגדות התושבים והיעדר כל אישורי הבנייה המתאימים הפרויקט נעצר בצו בית המשפט ובוטל. בהמשך הוחלט להקים במתחם וייסגל 2 מגרשי כדורגל סינתטיים לאימונים בהשקעה של כ-15 מיליון שקלים שנחנכו ב-2016. 

ב-2014 אישרה העירייה מיקום חדש לאצטדיון העירוני לצד פארק המדע. האצטדיון נועד תחילה להיבנות בשלבים ולהכיל 5,000 צופים בסה"כ (בשלב א' רק 2,500 צופים) אך תכנונו עודכן כך שיכיל 6,000 מקומות וייבנה בשלמותו ולא בשלבים. על תכנון האצטדיון הופקד משרד האדריכלים גולדשמידט ארדיטי בן נעים.

==הערות שוליים==

קטגוריה:רחובות: מבנים
קטגוריה:רחובות: ספורט
רחובות
רחובות
פייטון פלייס

פייטון פלייס הוא רומן משנת 1956 מאת גרייס מטאליוס. הרומן מתאר כיצד שלוש נשים נאלצות להשלים עם זהותן, הן כנשים והן כיצורים מיניים, בעיירה קטנה, שמרנית, ורכלנית בניו-אינגלנד.

עם נושאים חוזרים ונשנים של צביעות, אי שוויון חברתי ופריבילגיה מעמדית בסיפור שכתבה כולל גילוי עריות, הפלות, ניאוף, תאווה ורצח, הוא נמכר ב־60,000 עותקים בעשרת הימים הראשונים ליציאתו ונשאר ברשימת רבי-המכר של הניו יורק טיימס במשך 59 שבועות.

הרומן הוליד זיכיון שנמשך במשך ארבעה עשורים. פוקס המאה ה-20 עיבדה אותה כסרט קולנוע בשם דומה בשנת 1957, ומטאליוס כתבה אף ספר המשך שיצא לאור בשנת 1959, בשם "בחזרה לפייטון פלייס", שצולם גם הוא בשנת 1961 באותה הכותרת. 

הרומן המקורי משנת 1956 עובד שוב בשנת 1964, במה שהפך לסדרת טלוויזיה בפריים טיים מוצלחת להפליא לפוקס המאה העשרים TV עד 1969, והמונח "פייטון פלייס" - הרמז לכל עיר קטנה או קבוצה המחזיקה סודות שערורייתיים - נכנס ללקסיקון האמריקאי.

== רקע ==
גרייס החלה לכתוב ב-1954, בגיל 30, על עיירה בניו אינגלנד השומרת בתוכה סודות אפלים. בתחילה קראה לספרה "העץ והפריחה" (The Tree and the Blossom) אך ביחד עם בעלה סברה שהשם אינו מתאים. הם חפשו לתת לספר שם של מקום שאינו קיים. הם מצאו במפה עיירה בטקסס בשם Payton, החליפו את ה-a ב-e, הוסיפו Place וקבלו Peyton Place שיכול להתאים לכל עיירה השומרת את ה"שלדים" שלה בבתים. כתב היד נדחה על ידי מספר הוצאות גדולות עד שהתקבל.

הפצת הספר החלה במסע פרסום ב-ספטמבר 1956. המבקרים קטלו אותו אבל הקהל חשב ההפך. תוך זמן קצר הוא הפך לרב-מכר, היה במשך 59 שבועות ברשימת רבי המכר של הניו יורק טיימס ונמכר ב-20 מיליון עותקים בכריכה קשה ו-12 מיליון עותקים בכריכה דקה, כן תורגם ללשונות רבים (כולל עברית) והופץ בכל העולם.

מטאליוס כונתה תיבת פנדורה בג'ינס כחולים. השם "פייטון פלייס" הפך למושג של מקום בו יש רכילות וסודות אפלים.

הוליווד קפצה על המציאה וכבר ב-1957 הופק הסרט המצליח "פייטון פלייס" בכיכובה של לנה טרנר.

חברת הטלוויזיה ABC הפיקה אופרת סבון "פייטון פלייס" בשנים 1964 -1969.

==קישורים חיצוניים==
* 

קטגוריה:ספרי 1956
קטגוריה:ספרים שהוחרמו על ידי ממשלים
הנסיך מוריס מבאטנברג

הנסיך מוריס ויקטור דונלד מבאטנברג (באנגלית: Prince Maurice Victor Donald of Battenberg; 3 באוקטובר 1891 – 27 באוקטובר 1914) היה בן משפחת המלוכה הבריטית ונכדה הצעיר של ויקטוריה, מלכת הממלכה המאוחדת. הוא שירת כקצין בצבא הבריטי ונהרג בקרב בבלגיה בתחילתה של מלחמת העולם הראשונה.

==ביוגרפיה==
הנסיך מוריס נולד בטירת בלמורל, הצעיר מבין ארבעה ילדים. הוא היה בנם של הנסיכה ביאטריס, בת הזקונים של המלכה ויקטוריה, ושל הנסיך הגרמני הנרי למשפחת באטנברג. משפחתו חיה בבריטניה. אביו מת כשהיה בן ארבע. מוריס היה הבן החביב ביותר על אמו. הנסיך ואחיו לאופולד היו חולי המופיליה, מחלה שהועברה במשפחתם בתורשה, אך נראה שהוא לא הניח למחלה להגביל את תפקודו. אחותו הגדולה ויקטוריה נישאה לאלפונסו השלושה עשר, מלך ספרד.

הנסיך למד בפנימיית קולג' ולינגטון בברקשייר. בגיל 21 הצטרף לארגון הבונים החופשיים. הוא נודע בחיבתו למכוניות מהירות. 

הנסיך למד במכללה הצבאית המלכותית בסנדהרסט (1910-1911), התגייס לצבא הבריטי ושירת כקצין בגדוד הראשון של רגימנט חיל הרובאים של המלך (King's Royal Rifle Corps) . הוא בחר ברגימנט לכבוד בן דודו, הנסיך כריסטיאן ויקטור משלזוויג-הולשטיין , ששירת בו. גם אחיו של מוריס, הנסיך לאופולד, שירת ברגימנט זה. ב-1911 מונה הנסיך מוריס לאביר מפקד במסדר הוויקטוריאני המלכותי.

ב-1917, על רקע רגשות אנטי גרמניים בציבור הבריטי, שינה שינה המלך ג'ורג' החמישי את שמו של בית המלוכה הבריטי מהשם הגרמני בית סקסה-קובורג-גותה לבית וינדזור. בעקבות זאת החליף גם הנסיך לודוויג פון באטנברג את שם משפחת מבאטנברג למאונטבאטן. השינוי פסח על הנסיך מוריס כיוון שהוא מת לפני שהתרחש.

===במלחמה===
מצבת הנסיך בעיר איפר]]
לאחר פרוץ מלחמת העולם הראשונה, והוא קצין בדרגת סגן, השתתף הנסיך עם הרגימנט בקרבות הראשונים במערב אירופה, ניצל ממוות מספר פעמים וזכה לציון לשבח. 

ב-27 באוקטובר 1914 התקדמה יחידתו ליד הכפר זונבקה (Zonnebeke), מצפון מזרח לעיר איפר שבבלגיה. אז נחת לידו פגז גרמני. הוא נפצע קשה מהתפוצצות הפגז ומת מפצעיו לאחר זמן קצר. 

הידיעה על מות הנסיך הועברה במעלה שרשרת הפיקוד אל משרד המלחמה הבריטי וממנו אל משפחת המלוכה. אמו הנסיכה ביאטריס דחתה את הצעת שר המלחמה קיצ'נר להשיב את גופתו לבריטניה וביקשה שייקבר עם חייליו. הנסיך נקבר ב-31 באוקטובר בבית הקברות האזרחי של איפר. טקס זיכרון לנסיך נערך בקפלה המלכותית בארמון סנט ג'יימס בלונדון.

לוחית זיכרון לנסיך מוריס ולנסיך לאופולד (מת ב-1922) קבועה בקתדרלת וינצ'סטר.

==קישורים חיצוניים==

* [https://www.cwgc.org/find-war-dead/casualty/446206/battenberg,-prince-maurice-victor-donald/ הנסיך מוריס מבאטנברג], באתר ועדת חבר העמים לקברי מלחמה
* [https://blog.nationalarchives.gov.uk/death-prince/ Death of a Prince], באתר הארכיונים הלאומיים של בריטניה
* [https://blog.maryevans.com/2014/10/a-royal-sacrifice-prince-maurice-of-battenberg.html A Royal Sacrifice - Prince Maurice of Battenberg], בבלוג Picturing the Great War, 27 באוקטובר 2014
* [https://www.historyanswers.co.uk/kings-queens/maurice-and-leopold-of-battenberg-heroism-and-haemophilia-in-world-war-i/ Prince Maurice and Prince Leopold of Battenberg: Heroism and Haemophilia in World War I], באתר History Answers
* 

==הערות שוליים==

קטגוריה:נסיכים אנגליים ובריטיים
קטגוריה:אנשי צבא בריטים שנהרגו במלחמת העולם הראשונה
מוריס, הנסיך
קטגוריה:המסדר הוויקטוריאני המלכותי: אבירים וגבירות מפקדים
קטגוריה:ציון לשבח (בריטניה)
קטגוריה:בריטים שנולדו ב-1891
קטגוריה:בריטים שנפטרו ב-1914
זריזות ידיים

המרמים במשחק הקלפים" של קאראווג'ו.]]
זריזות ידיים (מכונה באנגלית: Sleight of hand ולעיתים גם: prestidigitation, legerdemain) הן כינוי למיומנויות מוטוריות עדינות, המשמשות אמני במה בתחומים שונים כדי לבדר את הקהל ולייצר מניפולציות מסוגים שונים. מיומנות זו קשורה קשר לקסמי תקריב, קסמי קלפים, גנבה וכייסות.

בגלל השימוש האינטנסיבי במיומנות זו בקרב קוסמים, זריזות ידיים נחשבת בטעות לענף בתחום הקסמים. אך למעשה, היא ז'אנר בידור נפרד, וישנם אמני במה שונים, שאינם קוסמים העושים בה שימוש.

בין חלוצי זריזות הידיים המפורסמים: דן ודייב , ריקי ג'יי , דייוויד קופרפילד, יאן פריש , נורברט פרה , דאי ורנון , קרדיני וטוני סלידיני.

== אטימולוגיה והיסטוריה ==
המונח באנגלית לזריזות ידיים הוא sleight, שמשמעותו "שימוש בערמומיות או בערמומיות, במיוחד כדי להונות". מקור מונח זה הוא בנורדית העתיקה. הביטוי "sleight of hand" פירושו "אצבעות מהירות" או "אצבעות טריקסטר". מילים נרדפות נפוצות בלטינית ובצרפתית כוללות את השימוש במילים: prestidigitation ו-legerdemain בהתאמה. סנקה, פילוסוף מתקופת הכסף של הספרות הלטינית, השווה במפורש טכניקות רטוריות וטכניקות אשלייתיות.

=== הקשר לקסמי תקריב ===
זריזות ידיים משמשת בעת ביצוע קסמי תקריב, ביצוע קסמים כאשר קהל הצופים נמצא קרוב מאוד לקוסם בעת ביצוע האשליה - לרוב, במרחק של 3–4 מטרים. לרוב, המרחק הקטן שישנו בין הקוסם לבין הקהל מונע ממנו תאוריות לגבי אנשים שתולים בקהל. קסמים מסוג זה עושים שימוש בחפצים יומיומיים כמו קלפים, מטבעות, ניירות, כוסות וכדומה. ביצוע מוצלח של זריזות ידיים גורם להתרחשות להיראות טבעית ונטולת שינויים מיוחדים. בנוסף למיומנות המוטורית הנדרשת לביצוע תרגילי זריזות ידיים, בקסמי תקריב נדרשת גם מיומנות פסיכולוגית, תזמון נכון וכוריאוגרפיית גוף שתאפשר ביצוע מוצלח של הקסם.

=== קשר עם קסמי במה ===
שימוש בטכניקות זריזות ידיים במהלך מופעי קסם על במה נדירה יחסית, מכיוון שרוב אירועי הקסם והפעלולים מתבצעים עם חפצים הנראים לקהל גדול בהרבה, אך, לעיתים נדירות בכל זאת נעשה שימוש בטכניקות אלו על ידי אמני במה. קסמי הבמה הנפוצים ביותר בהם נעשה שימוש בזריזות ידיים הם קסמים המבוצעים עם חבלים או עם קלפים. לרוב נבחר משתתף אקראי מהקהל אשר מוזמן לבמה כדי לצפות בקסם מקרוב ולעיתים מוקרן בצידי האולם צילום תקריב של הקסם המצולם בזמן אמת על ידי מצלמה על הבמה.

=== הקשר לרמאות קלפים ===
על אף שזריזות ידיים משמשת בעיקר למטרות בידור, זוהי טכניקה בה נעשה שימוש לרמאות בבתי קזינו ומתקני הימורים ברחבי העולם. שיטות נפוצות לרמאות מקצועית במשחקי קלפים באמצעות זריזות ידיים כוללות: palming, switching, denching and וגנבת קלפים מהשולחן. טכניקות כאלה כוללות תנועות ידיים מטעות באופן קיצוני ודורשות שנים של תרגול. מסיבות אלה המונח "זריזות ידיים" טומן בחובו אסוציאציות שליליות של חוסר יושר ורמאות באולמות הימורים רבים, וקוסמים רבים המוכרים ברחבי העולם מורחקים בפומבי מבתי קזינו, כך למשל המנטליסט והקוסם הבריטי דרן בראון, שמורחק מכל בתי הקזינו בבריטניה.

== לקריאה נוספת ==
===מודפסים===

===מקוונים===

== קישורים חיצוניים ==
* [https://www.youtube.com/watch?v=AJCTNc9LkhU זריזות ידיים] ביוטיוב
* [https://cardtricks.info/beginners-to-advance-simple-tricks/ זריזות ידיים] ב- https://Cardtricks.info

==הערות שוליים==

קטגוריה:קסמים
קטגוריה:שליטה מוטורית
Hollywood's Bleeding

Hollywood's Bleeding (בעברית: הוליווד מדממת) הוא אלבום האולפן השלישי של הזמר האמריקאי פוסט מאלון. יצא לאור ב-6 בספטמבר 2019 על ידי ריפבליק רקורדס. באלבום מופיעים הופעות אורח של דה-בייבי, פיוצ'ר, הלסי, מיק מיל, ליל בייבי, אוזי אוסבורן, טראוויס סקוט, סיזה, סוואה לי ויאנג ת'אג. האלבום הופק על ידי אנדרו וואט, BloodPop, בריאן לי, קרטר לנג, די ג'יי דהי, אמיל הייני, פרנק דוקס, מאלון עצמו ועוד.

האלבום Hollywood's Bleeding נתמך על ידי שלושה סינגלים: "Wow", "Goodbyes" ו-"Circles". השירים הגיעו למקומות שני, שלישי ושביעי בבילבורד הוט 100 בארצות הברית.

== סינגלים ==
* Wow - הסינגל הראשי של האלבום, יצא לאור ב-24 בדצמבר 2018, יום לפני חג המולד. השיר הופק על ידי לואי בל ופרנק דוקס והגיע למקום השני בבילבורד הוט 100 האמריקאי.
* Goodbyes - הסינגל השני של האלבום, בהשתתפות יאנג ת'אג, יצא לאור ב-5 ביולי 2019, יום לאחר יום הולדתו של מאלון. השיר הופק על ידי בריאן לי ולואי בל והגיע למקום השלישי בבילבורד הוט 100 האמריקאי.
* Circels - הסינגל השלישי של האלבום, יצא לאור ב-30 באוגוסט 2019. השיר הופק על ידי מלון עצמו, לואי בל, פרנק דוקס ואמיל הייני והגיע למקום שביעי בבילבורד הוט 100 האמריקאי.
* Enemies - נשלח לרדיו העכשוי ב-17 בספטמבר 2019, כסינגל הרביעי של האלבום.
*Allergic - נשלח לרדיו האלטרנטיבי ב-24 בספטמבר 2019, כסינגל החמישי של האלבום.

== רשימת רצועות ==

== מיקומי שיא ==

== קישורים חיצוניים ==

== הערות שוליים ==

קטגוריה:אלבומי 2019
קטגוריה:אלבומי פוסט מאלון
קטגוריה:אלבומים באנגלית
קטגוריה:אלבומים שהופקו על ידי אמיל הייני
קטגוריה:אלבומים שהופקו על ידי אנדרו וואט
קטגוריה:אלבומים שהופקו על ידי די ג'יי דהי
קטגוריה:אלבומים שהופקו על ידי לואי בל
קטגוריה:אלבומים שהופקו על ידי פרנק דוקס
קטגוריה:אלבומי היפ הופ
קטגוריה:אלבומי פופ
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומים זוכי פרס המוזיקה האמריקאית
קטגוריה:זוכי פרס המוזיקה של בילבורד: אלבומים
קטגוריה:אלבומי פלטינה באוסטרליה
קטגוריה:אלבומי פלטינה בממלכה המאוחדת
קטגוריה:אלבומי פלטינה כפולה ומעלה בארצות הברית
קטגוריה:אלבומי פלטינה כפולה ומעלה בקנדה
קטגוריה:אלבומי פלטינה משולשת בברזיל
קטגוריה:אלבומי חברת ריפבליק רקורדס
יחסי אלבניה–בולגריה

יחסי אלבניה–בולגריה הם היחסים הנוכחיים וההיסטוריים של אלבניה ובולגריה. היחסים הדיפלומטיים בין אלבניה ובולגריה כוננו בשנת 1922.

כחברת האיחוד האירופי, בולגריה תומכת בצירוף אלבניה לאיחוד האירופי.

== היסטוריה ==
[[נשיא בולגריה רומן ראדב (מימין) נפגש עם נשיא אלבניה איליר מטה בירושלים, בשולי כינוס פורום השואה העולמי החמישי, ינואר 2020]]
שטחה של אלבניה המודרנית היה חלק מהאימפריה הבולגרית בתקופות מסוימות בימי הביניים. רוב אלבניה הפכה לחלק מהאימפריה הבולגרית הראשונה בתחילת שנות ה-40 של המאה ה-9 בתקופת שלטונו של חאן פרסיאן. כמה מאזורי החוף, כמו העיירה של דורס, נותרה תחת השליטה הביזנטית במהלך תקופה זו. הביזנטים בהדרגה כבשו את שארית אלבניה עם הירידה הראשונה של האימפריה הבולגרית, ותפסו את אחרון מצודות ההר ב-1018–1019. במהלך השלטון הביזנטי, אלבניה הפכה למרכז גדול, אם כי לא מוצלח, של ההתקוממות הבולגרית.

הקיסר הבולגרי האחרון לשלוט על כל השטח היה איוואן אסן השני, קיסר בולגריה (1218-1241) ששלט באימפריה הבולגרית השנייה. הירידה של בולגריה המשיכה והיא איבדה את אחרונות המצודות באלבניה תחת קונסטנטין טיח אסן (1257–1277).

במסגרת החלטה 12 של מועצת הביטחון של האו"ם הוזמנו שתי המדינות לתת הצהרה בפני מועצת הביטחון של האומות המאוחדות לגבי "השאלה היוונית".

=== האלבנים בבולגריה ===
האלבנים כיום הם קבוצת מיעוט אתני בבולגריה. אף על פי שבעבר הם היו מיעוט גדול יותר בקרב האוכלוסייה, רק 278 אלבנים נרשם ב-2001 במרשם האוכלוסין הבולגרי. בין המאה ה-15 למאה ה-17, כמה קבוצות של אלבנים (גם קתולים וגם אורתודוקסים) התיישבו בחלקים רבים של צפון בולגריה, יחד עם קבוצה קטנה יותר שהתיישבה בדרום תראקיה.

== נציגויות דיפלומטיות ==
* אלבניה מחזיקה בבולגריה שגרירות בסופיה וקונסוליה כללית בפלובדיב.
* בולגריה מחזיקה באלבניה שגרירות בטירנה וקונסוליה כללית בוולורה.

==קישורים חיצוניים==

== הערות שוליים ==
טירת מונסורו

טירת מונסורו (בצרפתית: Château de Montsoreau) היא טירה בסגנון הרנסאנס בעמק הלואר (Loire Valley), שנבנתה ישירות באפיק נהר לואר. היא ממוקמת בעיירה הקטנה מונסורו, במחוז מן ולואר בצרפת, קרוב לסומיר, אנז'ה, טור, ו-250 קילומטר מפריז. טירת מונסורו נמצאת במפגש של שני נהרות, הלואר והוויין, ובנקודת המפגש של שלושה אזורים היסטוריים: אנז'ו, פואטו וטורן. זוהי הטירה היחידה בעמק הלואר, שנבנתה ישירות באפיק הנהר של הלואר.

בשנת 2015 חתם אספן האמנות העכשווית הצרפתי פיליפ מאיי (Philippe Méaille) עם מחוז מן ולואר על חוזה שכירות של 25 שנה. הטירה של מונסורו הפכה לבית לאוסף של פיליפ מאיי של קונספטואליסטים רדיקלים מקבוצת Art & Language ושמה שונה לטירת מונסורו - מוזיאון לאמנות עכשווית.<ref></ref><ref></ref><ref></ref>

== גלריה ==
<gallery>
File:Anjou Vélo Vintage Château de Montsoreau-Museum of Contemporary Art.jpg
File:Chateau Montsoreau Loire.jpg
File:Chateau de Montsoreau Museum of contemporary art Loire Valley France.jpg|טירת מונסורו - מוזיאון לאמנות עכשווית
File:Chateau de Montsoreau Museum of contemporary art.jpg
File:Chateau de montsoreau - detail.JPG
File:Château de Montsoreau.JPG
File:Most beautiful villages of the world montsoreau 2.jpg 
File:Chateau de Montsoreau Museum of contemporary art sky lantern.jpg
</gallery>

== גאוגרפיה ==

=== ארכאולוגיה ===
מקורו הגאלו-רומי של היישוב מונסורו אומת אך לא אושר עבור הטירה, אף כי עמוד עשוי מאבן ממקדש גאלו-רומי נמצא בגני הטירה במהלך עבודות השיקום בה, בסוף המאה העשרים.

=== אטימולוגיה ===
הטירה נבנתה ישירות בתוך מצע נהר הלואר, למרגלות צלע הגבעה, על ראש הר סלעי, שממנו נלקח שמו, "הר סורו" (Mont Soreau). למרות העיור, הר זה עדיין נראה במקומות רבים. נכסים מקומיים רבים בנויים באבן מקומית מתוכם בתים רבים המובנים בתוך ההר, ובמערות המקומיות. 

=== הסביבה ===
אומרים כי מיקומה הטופוגרפי הוא בלתי ניתן לסתימה מבחינה צבאית, שכן היא ממוקמת בין שני עמקים קטנים על מישור של כשלושים דונם עם מדרונות תלולים ממזרח וממערב.

הטירה ממוקמת באזור מוגן לאומי, פארק הטבע האזורי לואר-אנז'ו-טורן.

=== הגנות ===
==== מורשת אדריכלית ====
טירת מונסורו מסווגת כאתר מורשת על ידי משרד התרבות הצרפתי בשנת 1862, 1930 ו-1938. אתר מורשת (Monument Historique) הוא סיווג שניתן לכמה אתרים

לאומיים בצרפת בעלי ערך ארכיטקטוני הראויים לציון ופירושו כי הבניין הוא בעל חשיבות לאומית. . הטירה היא המבנה המסווג היחיד במונסורו.

==== אתר מורשת עולמית ====
מונסורו וטירת מונסורו הם חלק מאתר המורשת העולמית הרשומה על ידי אונסק"ו של עמק הלואר שבין סילי-סיר-לואר (Sully-sur-Loire) לבין שאלון-סיר-לואר (Chalonnes-sur-Loire).

== קישורים חיצוניים ==

* 

== הערות שוליים ==

קטגוריה:מונסורו
קטגוריה:ארמונות עמק הלואר
100 האמנים הגדולים בכל הזמנים (רולינג סטון)

100 האמנים הגדולים בכל הזמנים היא רשימה שערך מגזין "רולינג סטון" בשני חלקים ב־2004 ו־2005, ועודכנה מאוחר יותר ב־2011. הרשימה מתרכזת בתקופת הרוק אנד רול ומבוססת על דעותיהם של מוזיקאים, כותבים ואנשי התעשייה. הרשימה כוללת בעיקר מוזיקאים בריטים ואמריקאים.

לכל אמן ברשימה מצורף קטע כתוב, עם קרדיט לכותב שלו, המתאר את גדולתו או איכותו של אותו אמן. חלק מאלו נכתבו על ידי מוזיקאים, שלעיתים קרובות מספרים על שיתופי הפעולה והמפגשים שלהם (אלטון ג'ון על סטיבי וונדר ועל אמינם, ג'סטין טימברלייק על אל גרין ועוד). מאז פרסומה, הרשימה מצוטטת לעיתים קרובות.

הרשימה, שפורסמה בשני חלקים ב־2004 ו־2005 ועודכנה ב־2011, מבוססת על בחירותיהם של 55 מוזיקאים, כותבים ואנשי התעשייה. העורכים מסבירים כי האמנים נבחרו על ידי עמיתיהם ושהרשימה שואפת להיות "סקירה רחבה של היסטוריית הרוק", שכוללת רוק אנד רול, בלוז, מוזיקת אינדי, ראפ ופופ עכשווי. הרשימה כוללת ייצוג למוזיקת שנות ה־60 (כדוגמת הביטלס ובוב דילן), אמנים עכשוויים (כדוגמת אמינם), חלוצי רוק (כדוגמת צ'אק ברי) ואנשי הבלוז ש"גרמו לכל זה לקרות" (האולין וולף).

== הרשימה (2011) ==

== סטטיסטיקות ==
הרשימה כוללת בעיקר אמנים אמריקאים ובריטים, כאשר יוצאי הדופן הם: AC/DC (אוסטרליה), הבנד (קנדה/ארצות הברית), ג'וני מיטשל וניל יאנג (קנדה), בוב מארלי (ג'מייקה), לי פרי (ג'מייקה; רק ברשימת 2005), U2 (אירלנד) וקרלוס סנטנה (מקסיקו/ארצות הברית).

הרולינג סטון פרסמו רשימה מחודשת ב-2011, שבה אין שינויים עד המקום ה-26. הרשימה המחודשת כוללת אמנים שלא היו בקודמת (ביניהם קווין, מטאליקה, פינק פלויד, אר.אי.אם. וג'יי זי) על חשבון מספר אמנים שהיו בקודמת.

מרבית האמנים ברשימה היו פעילים בשנות ה-60 וה-70.

== ראו גם ==
* 500 השירים הגדולים בכל הזמנים
* 500 האלבומים הגדולים בכל הזמנים

== קישורים חיצוניים ==
* [https://www.rollingstone.com/music/music-lists/100-greatest-artists-147446/bo-diddley-2-92474 הרשימה] באתר "רולינג סטון", 3 בדצמבר 2010

== הערות שוליים ==

קטגוריה:מוזיקאים
קטגוריה:2004 במוזיקה
קטגוריה:דירוג בנושא מוזיקה
בית הכנסת קהל ישן בסרייבו

בית הכנסת קהל ישן (בבוסנית: Stara Sinagoga וכן Il Kal Vježu, בלאדינו: Il Kal Viejo) הוא בית הכנסת הספרדי הראשון שהוקם עבור יהודי סרייבו, ופועל מ-1581.

==היסטוריה==

קהילה יהודית ספרדית התקיימה בסרייבו החל מאמצע המאה ה-16. ב-1566 התיר קאניילי סייאווש פאשה הוואלי של איילט בוסניה ליהודי סרייבו, להקים בעיר שכונה יהודית ולהתגורר בה במגורי קבע. ב-1581 נחנך "בית הכנסת קהל ישן" אשר מוקם בתוך שכונת החצר היהודית בעיר שנקראה "אֶל קוֹרְטִיז'וֹ" (El Cortijo, מלאדינו: החצר). המבנה נבנה מלבנים והוא בן 3 קומות.

ב-1697, במהלך מלחמת האימפריה העות'מאנית–הליגה הקדושה (1683–1699) נכבשה סרייבו על ידי צבא ממלכת הבסבורג בפיקודו של הנסיך אויגן מסבויה. בית הכנסת הועלה באש וניזוק קשות. ב-1788 נחרב שוב בדליקה שפרצה במקום. ב-1794 אישר הוואלי העות'מאני לבני הקהילה לשקם את בית הכנסת. העבודות התמשכו לאורך שנים ארוכות ולפי כתובת המצויה על תקרת המבנה, עולה כי הן הסתיימו ב-1827.

במהלך מלחמת העולם השנייה הושחת בית הכנסת, נבזז והופקע. הוא שימש בית מעצר ובהמשך מחסן ומאוחר יותר ננטש. לאחר המלחמה שופץ הבניין וב-15 באוקטובר 1966 נחנך בו "המוזיאון היהודי של בוסניה והרצגובינה". המוזיאון התמקד בהצגת תולדות יהדות סרייבו והיו בו 3 מפלסים. במוזיאון הוצגו דגם בית הכנסת העתיק וכן תשמישי קדושה ופרטי לבוש מהמאה ה-18 שהובאו מקהילות בוסניה ורקע כללי על הקהילות, מנהיגיהן וכן אישי מדע ורוח בולטים. מפלס אחד הוקדש לשואת יהודי בוסניה. במהלך מלחמת בוסניה נסגר המוזיאון היהודי. ב-2004 נחנך מחדש תחת המוזיאון ההיסטורי של סרייבו וקיים בו גם חדר תפילה. בבית הכנסת מתקיימת תפילה אחת בשנה, ערבית של יום א' של ראש השנה.

==ראו גם==
* בית הכנסת קהל גדול בסרייבו

==קישורים חיצוניים==

* 
* [https://www.youtube.com/watch?v=rFHzd6IMaEo בית הכנסת קהל ישן בסרייבו], בערוץ visitbosniaorg באתר יוטיוב 
* אברהם מילגרם, [https://www.myjewishlearning.com/article/synagogue-architecture-and-interior-design/ Pre-Modern Synagogue Architecture and Interior Design], באתר myjewishlearning.com 

==הערות שוליים==

קהל ישן
סרייבו
הקו הישיר עם ולדימיר פוטין

הקו ישיר עם ולדימיר פוטין (רוסית: Прямая линия с Владимиром Путиным) הוא שמה של תוכנית טלוויזיה שנתית מיוחדת, המהווה מופע של שאלות ותשובות המשודר בשידור חי ברשתות רוסיה-1, רוסיה 24, RT ובערוץ הראשון ברוסיה ובתחנות הרדיו מאיאק, וסטי FM ו"רדיו רוסיה". התוכנית מנוהלת על ידי מזכיר העיתונות של קרמלין. בתקופות שונות עשו זאת אלכסיי גרומוב ודמיטרי פסקוב. אחת המנחות המזוהות ביותר עם התוכנית היא מגישת החדשות מריה סיטל.

התוכנית עולה פעם בשנה. במהלך כהונתו בראשות הממשלה נקראה התוכנית בשם שיחה עם ולדימיר פוטין. המשך (Разговор с Владимиром Путиным. Продолжение). בתקופת התפרצות נגיף הקורונה ברוסיה, בשנת 2020, התכנית בוטלה, אך חודשה בקיץ 2021.

נערכה גם תוכנית טלוויזיה מקבילה של מדבדב בשם שיחה עם דמיטרי מדבדב.

== פורמט ==
במהלך התוכנית נשאל פוטין שאלות על ידי אזרחים רוסים באמצעות הטלפון והאינטרנט מהערים הגדולות ביותר ברוסיה. רוב השאלות נוגעות לנושאים אקטואליים, לאירועים ולבעיות רלוונטיות לחברה הרוסית. הנשיא פוטין נהג להשיב לשאלות הקהל שהוגשו באמצעות הודעות טקסט, דואר אלקטרוני, טלפון, פניה בווידאו, כל זאת במהלך מושב השאלות והתשובות השנתי שלו שנערך במוסקבה.

== קישורים חיצוניים ==

* 

* [http://ortrtr.ru האתר הרשמי של המופע הראשון משנת 2001]
* [http://moskva-putinu.ru דף הבית הרשמי]
* [http://www.c-span.org/video/?318941-1/russia-today-qa-vladimir-putin תוכנית ההתקשרות השנתית של נשיא רוסין ולדימיר פוטין]

==הערות שוליים==

קטגוריה:סדרות טלוויזיה רוסיות שעלו לשידור בשנות ה-2010
קטגוריה:סדרות טלוויזיה רוסיות שעלו לשידור בשנות ה-2000
קטגוריה:ולדימיר פוטין
קטגוריה:תעמולה
קטגוריה:רוסיה: תקשורת
קטגוריה:רוסיה: טלוויזיה